cyanic-selkie/wikianc huggingface dataset:
Վալախյան բացօթյա թանգարան
Վալախյան բացօթյա թանգարան (Valašské muzeum v přírodě), բացօթյա թանգարան Չեխիայի Մորավյան Վալախիա լեռնային շրջանի Ռոժնով պոդ Ռադհոշտեմ քաղաքում։ Թանգարանը պահպանում և ցուցադրում է Վալախյան նյութական մշակույթն ու ավանդույթները։ Երկրորդ ամենահին և ամենամեծ բացօթյա թանգարանն է Չեխիայում։ Թանգարանը բաղկացած է երեք անկախ մասերից՝ Փոքրիկ փայտե քաղաք, Վալախյան գյուղ և Ջրաղացի հովիտ։ Ընդգրկված է Չեխիայի ազգային հուշարձանների ցանկում ։
Պատմություն
Թանգարանը ստեղծել են Յարոնեկ եղբայրները, ովքեր սերում էին աշխատավոր արհեստավորների ընտանիքից։ Բոհումիր Յարոնեկը եղել է հմուտ նկարիչ, գրաֆիկ, հատուկ հետաքրքրություն է ունեցել Վալախյան անտառային տնակների հանդեպ։ 1895 թվականին նա Պրահայում այցելել է Չեխ-սլավոնական էթնոլոգիայի ցուցահանդես, որտեղ տեսել է Վալախյան շինությունների բացօթյա ցուցահանդես։ 1909 թվականին Յարոնեկ եղբայրները հաստատվում են Ռոժնովում, կարճ ժամանակ անց Ալոիս Յարոնեկն այցելել է աշխարհում առաջին բացօթյա թանգարան (Ստոկհոլմ, Սկանսեն) ։
1911-1925 թվականներին եղբայրները մշակում են Ռոժնովում բացօթյա թանգարանի ստեղծման հայեցակարգը։ Թանգարանը բացվել է 1925 թվականին «Վալախյան տարի» ազգագրական փառատոնի ժամանակ ։ Այդ պահին այնտեղ կար երկու մեծ տուն՝ քաղաքապետարանը և 18-րդ դարի թաունհաուս և մի քանի փոքր շինություններ ։ Աստիճանաբար համալիրում ավելացան ավելի շատ շենքեր։ Երկրորդ համաշխարհային պատերազմի տարիներին մի խումբ ատաղծագործներ Միխալ Ֆաբիանի գլխավորությամբ կանգնեցրեցին փայտե եկեղեցի՝ օգտագործելով Վետրկովիցեի 1878 թվականին այրված եկեղեցու հատակագիծը ։
Թանգարանի երկրորդ մասը՝ Վալախյանը գյուղը, աստիճանաբար կառուցվել է 1960-ական թվականներին։ Այս մասը իրենից ներկայացնում է տիպիկ Վալախյան գյուղ և բաղկացած է մոտ 40 շենքերից։ Երրորդ մասը՝ Ջրաղացի հովիտը, բացվել է 1980-ական թվականներին և բաղկացած է մի քանի ջրաղացներից և այլ կառույցներից, որոնք ներկայացնում են գյուղում իրականացվող աշխատանքն ու արտադրությունը, թույլ են տալիս այցելուներին ծանոթանալ արտադրության և աշխատանքային պայմանների ավանդական մեթոդների հետ։
Բաժիններ
Թանգարանը բաղկացած է երեք անկախ մասերից՝
Վալախյան գյուղ
Վալախյան գյուղը բացօթյա թանգարանի երեք մասերից ամենամեծն է։ Այն ներառում է բազմաթիվ ֆերմերային շինություններ, ջրհորներ, այգիներ, աշտարակներ, հողմաղացներ և այլ գյուղական կառույցներ ճանապարհների վրա, ծառեր և այլ լանդշաֆտի տարրեր, որոնք բնորոշ են ավանդական Վալախյան գյուղին։ Վալախյան գյուղը հիմնադրվել է, որպեսզի պահպանի ավանդական տակառատախտակ և փայտե տները, որոնք ամենայն հավանականությամբ, կարող էին վնասվել, եթե լինեին իրենց բուն միջավայրում։ Մորավյան Վալախիային բնորոշ շատ շենքեր են ավելացվել ավելի ուշ։
Վալախյան գյուղի շրջանակներում բազմացնում են կենդանիներ, հատկապես «վալաշկա» տեսակի ոչխարներ և այծեր, տեղական դաշտերում մշակում են բույսեր և գյուղատնտեսական արտադրանք։
Ջրաղացի հովիտ
Ջրաղացի հովիտը բացօթյա թանգարանի նոր մաս է։ Այն ապահովում է սարքավորումների, աշխատողների տեխնիկական հմտությունները գյուղում առօրյա կյանքը հնարավոր դարձնելու համար ։
Արտաքին հղումներ
Կատեգորիա:Չեխիայի թանգարաններ Կատեգորիա:Բացօթյա թանգարաններ
Չժեցյան
Չժեցյան (չին.՝ 浙江,, Tsek Kaon), գավառ Չինաստանի արևելքում։ Մարզային կառավարությունը գտնվում է Հանչժոու քաղաքում։
Աշխարհագրություն
Զբաղեցնում է 106 078 կմ² տարածք (24-րդ տեղ)։
Պատմություն
Նահանգը ձևավորվել է 1368 թվականին Մին կայսրության հիմնադրումից հետո։ 1381 թվականին դրա կազմության մեջ ներառվեցին Հուչժոուական և Ցզյասինյան վարչությունները, որոնք նախկինում ուղղակիորեն ենթարկվում էին կայսերական արքունիքին, և նահանգը ձեռք բերեց իր ներկայիս սահմանները։
Կառավարում
Քաղաքային ղեկավարությունը նահանգում իրականացնում է Չինաստանի կոմունիստական ​​կուսակցության կոմիտեն, Կոմիտեի քարտուղարը 2012 թվականի դեկտեմբերից Սյա Բաոլուն է ։ Սյա Բաոլուն ղեկավարում է նաև ներկայացուցչական իշխանության ամենաբարձր մարմինը՝ նահանգի ազգային ներկայացուցիչների ժողովի Մշտական կոմիտեն ։ Նահանգի գործադիր իշխանությունը Ազգային կառավարությունն է, 2017 թվականի հունվարից ղեկավարն է Չե Ցզյունը ։
Վարչաքաղաքական բաժանում
Տարածքա-վարչական առումով Չժեցյան նահանգը բաժանվում է երկու նախանահանգային նշանակության և ինը քաղաքային շրջանների.
Վարչաշրջանի այս 11 ստորաբաժանումները, իրենց հերթին, բաժանվում են քաղաքային մակարդակի 90 ստորաբաժանումների (32 քաղաքային տարածք, 22 քաղաքային մակարդակի քաղաքներ, 35 շրջան և մեկ ինքնավար շրջան)։ Դրանք, իրենց հերթին, բաժանվում են 1,570 համախմբված մակարդակի ստորաբաժանումների (761 բնակավայր, 505 վաստակ, 14 ազգային վաստակ, 290 փողոցային հանձնաժողով)։
Գյուղատնտեսություն
Չժեցյանը Չինաստանում հայտնի է որպես «Ձկների և բրնձի երկիր»։ Նահանգի հյուսիսում գտնվող հարթավայրը Չինաստանի մետաքսի հիմնական արտադրողն է, իսկ Չժոուշանում ամենաշատ ձկնարտադրող մարզերից է։
Արդյունաբերություն
Նահանգի կարևոր արդյունաբերություններն են` էլեկտրամեխանիկական, տեքստիլի, քիմիական, սննդային վերամշակումը, նավաշինություն, շինարարական նյութերի արտադրությունը։
Մշակույթը
Նահանգի տարածքում մշակութային օբյեկների շարքերում գտնվում է այսպես կոչված Լունյու քարանձավները, արհեստական կառույցները, որոնք ենթադրաբար ստեղծվել են Ցին դինաստիայի ժամանակ։
Սպորտ
Չինական ազգային ֆուտբոլային Սուպերլիգայում նահանգը ներկայացնում է «Հանչժոու Գրինտուան» թիմը։
Գումարած մեկ (ֆիլմ)
«Գումարած մեկ», ռեժիսոր Օքսանա Բիչկովայի ֆիլմ-մելոդրաման, որը թողարկվել է 2008 թվականին։
Սյուժե
Թարգմանչուհի Մաշային (Մադլեն Ջաբրաիլովա) խարդախ գործարք են առաջարկում. Մոսկվայում ընկերակցել Մեծ Բրիտանիայից եկած տիկնիկագործ Թոմին (Ջետրո Սկիներ), որը գալիս է տիկնիկային թատրոնի երիտասարդ դերասանների հետ դասընթացներ անցկացնելու համար։ Առաջին հայացքից հերոսները շատ քիչ ընդհանրություններ ունեն. Մաշան լուրջ է վերաբերում կյանքին, և նրա համար կարևոր է հասարակության կարծիքը, իսկ Թոմն աշխարհն ընկալում է որպես թատրոն, խաղ։ Բայց երկուսն էլ միայնակ են (Մաշան ամբողջ կյանքն անցկացրել է բառարանների հետևում, իսկ Թոմի միակ ընկերն ու զրուցակիցը տիկնիկ-ձեռնոցն է, որից նա մի վայրկյան անգամ չի բաժանվում), և դա նրանց մտերմացնում է։ Սիրահարվելով Թոմին՝ Մաշան փոխվում է, իսկ երբ գալիս է բաժանման պահը, նա հեշտությամբ բաց է թողնում Թոմին։ Նա պատրաստ է նոր կյանք սկսել։
Ծանոթագրություններ
Կատեգորիա:2008 ֆիլմեր Կատեգորիա:Ռուսական ֆիլմեր Կատեգորիա:Ֆիլմեր այբբենական կարգով
Իսրայելա-մալթական հարաբերություններ
Իսրայելա-մալթական հարաբերություններ, երկկողմ միջազգային քաղաքական, դիվանագիտական, ռազմական, մշակութային, առևտրային, տնտեսական և պատմական հարաբերությունները Մալթայի և Իսրայելի միջև։
Մալթան դեսպանատուն ունի Թել Ավիվում։ Երկու երկրներն էլ Միջերկրածովյան միության անդամներ են։
Պատմություն
Հին ժամանակներում ժամանակակից Իսրայելի տարածքում բնակվող հրեաները հարաբերություններ են ունեցել ժամանակակից Մալթայի տարածքում բնակվող ֆիլիստիմցիների հետ։ Միջին դարերում Մալթայի հրեական բնակչությունը կազմում էր մոտ Մդինա քաղաքի ընդհանուր բնակչության 1/3-ը, որն այն ժամանակ մայրաքաղաքն էր ։
1964 թվականի սկզբին Դոմինիկ Մինտոֆը այցելել էր Իսրայել և հայտարարել, որ երկրների միջև հարաբերություններն ավելի ամուր կդառնան, հատկապես այն բանից հետո, երբ Մալթան անկախություն ստանա ։ Յոսեֆ Բուրգն Իսրայելին ներկայացրել է Մալթայի անկախության հռչակման տոնակատարությանը 1964 թվականի սեպտեմբերին և փաստաթուղթ է ստորագրել, որը ձևական հարաբերություններ է հաստատում երկու երկրների միջև ։
1970 թվականին Իսրայելի ԱԳՆ-ի եվրոպական բաժնի տնօրեն Յոհանան Մորոզը բանակցություններ է վարել Մալթայի ղեկավարության հետ և գոհունակություն հայտնել, որ Մալթան չեզոք է արաբա-իսրայելական հակամարտությունում ։ 1972 թվականի սկզբին Մալթայի կառավարության մամուլի քարտուղարը հայտարարել էր, որ Մալթան «հրաշալի հարաբերություններ» ունի Իսրայելի հետ, և որ Մալթան չի համաձայնի դրանք փչացնել որոշ արաբական երկրների ֆինանսական օգնության դիմաց ։ Դոմինիկ Մինտոֆը լավ հարաբերություններ է ունեցել Իսրայելի հետ, սակայն բողոքել է, որ «ZIM» ընկերությունը որպես Մալթայի նավաշինարան չի օգտագործվում նավերը վերանորոգելու համար ։ 1973 թվականին վարչապետը արշավ էր կազմակերպել, որի ժամանակ բողոքել էր Իսրայելից   ։
1995 թվականի հոկտեմբերին Մալթայում երկու մարդասպանների կողմից սպանվել էր «Պաղեստինյան Իսլամական ջիհադ» շարժման հիմնադիր Ֆաթհի Շքակին։ Այս սպանությունը վերագրում են իսրայելական «Մոսադ» հատուկ ծառայություններին։
2005 թվականի ապրիլին Իսրայելի փոխվարչապետ և արտաքին գործերի նախարար Սիլվան Շալոմը և Մալթայի արտաքին գործերի նախարար Միխայել Ֆրենդոն ստորագրեցին երկու երկրների միջև առողջապահության և բժշկության ոլորտում համագործակցության մասին համաձայնագիր։ Ստորագրման արարողության ժամանակ Շալոմը հայտարարել է, որ համաձայնագիրը թույլ կտա խորացնել համագործակցությունը երկու երկրների միջև, հատկապես տնտեսական ոլորտում։ Չնայած դրան, Իսրայելն այդ ժամանակաշրջանում դեսպանատուն չուներ Մալթայում, այլ միայն Հռոմում դեսպանատանը կից բաժին, որը զբաղվում էր երկու երկրների գործերով  ։
2013 թվականի հոկտեմբերին Մալթայի Լեյբորիստական կուսակցության վարչապետ և առաջնորդ Ջոզեֆ Մուսկատը պատմության մեջ առաջին անգամ այցելել էր Իսրայել պետական այցով։ Նա հանդիպել է Իսրայելի նախագահ Շիմոն Պերեսի և վարչապետ Բենիամին Նեթանյահուի հետ։ Հանդիպմանը քննարկվել են երկկողմ հարաբերությունները, հատկապես առողջապահության և բժշկական հետազոտությունների ոլորտներում, ինչպես նաև պաղեստինա-իսրայելական հակամարտության կարգավորումը և խաղաղ համաձայնագիրը։ Մալթայի պատվիրակության կազմում նաև բանակցություններին մասնակցել են արտաքին գործերի նախարար George Vella-ն, զբոսաշրջության նախարար Karmanu Vella-ն, Լեյբորիստական կուսակցության՝ Charles Buhagiar-ի խորհրդարանի անդամը և այլ խորհրդականներ ։
2015 թվականի դեկտեմբերին Իսրայելը Մալթայի և ԵՄ-ի 5 այլ պետությունների նկատմամբ պատժամիջոցներ է սահմանել արևմտյան ափի հրեական բնակավայրերում և Գոլանի բարձունքներում արտադրված ապրանքների համապատասխան մակնշման մասին որոշմանը աջակցելու համար ։
2017 թվականի դեկտեմբերին Մալթայի արտաքին գործերի և առևտրի զարգացման նախարար Կարմելո Աբելան պաշտոնական այցով այցելել էր Իսրայել և հանդիպել Թել Ավիվում Նեթանյահուի կառավարության ղեկավարի հետ։ Աբելան հայտարարել է, որ Իսրայելի հետ իր երկրի հարաբերությունները «հատկապես ամուր են առևտրային և մշակութային ոլորտներում»։ Նա նաև հանդիպել է Միխայել Օռենի, վարչապետի գրասենյակի ղեկավարի տեղակալի, Կնեսետի այլ նախարարների և անդամների, Մերձավոր Արևելքի հարցով ԵՄ հատուկ դեսպանորդի, ինչպես նաև Իսրայելի Մալթայի համայնքի անդամների հետ։ Երկրում նրան ուղեկցել է Իսրայելում Մալթայի դեսպան Cecilia Attard-Pirotta-ն ։
2018 թվականի հունիսին Կարմելո Աբելան կրկին այցելել է հրեական պետություն։ Նա հանդիպել է Իսրայելի վարչապետ Բենիամին Նեթանյահուի հետ։ Հանդիպման արդյունքներով քաղաքական գործիչները ստորագրել են համապատասխան մարմինների և միջազգային ընկերությունների միջև ջրային հարաբերությունների ոլորտում համատեղ գործունեության ընդլայնման և փոխըմբռնման հուշագիր, ինչպես նաև քննարկել միգրացիայի, ահաբեկչության հակազդման և բիլատերալ համագործակցության ամրապնդման հարցերը ։
2019 թվականի հունվարին Իսրայել էր այցելել Մալթայի պատվիրակությունը՝ նախագահ Մարի Լուիզ Կոլեյրոյի գլխավորությամբ։ Այցի շրջանակներում տեղի է ունեցել երկու երկրների առողջապահության նախարարների հանդիպումը և ստորագրվել է երկկողմ համագործակցության համաձայնագիր։ Այն նախատեսում է համագործակցություն բժշկական ծառայությունների մատուցման ոլորտում, տեղեկատվության փոխանակում միջազգային համաժողովների շրջանակներում և ծանուցում քիմիական միջադեպերի մասին ։
Ծանոթագրություններ
Կատեգորիա:Իսրայելի երկկողմանի հարաբերություններ Կատեգորիա:Մալթայի երկկողմ հարաբերություններ
Լոգորամա
Լոգորամա (Logorama), 2009 թվականի մուլտֆիլմ։ Ստեղծվել է համակարգչային և ֆլեշ-անիմացիական տեխնոլոգիաներով։ Մուլտֆիլմը 2010 թվականին « Լավագույն Անիմացիոն կարճամետրաժ ֆիլմ» անվանակարգում ստացել է «Օսկար» ։
Մուլտֆիլմի առանձնահատկությունները
Մուլտֆիլմը հագեցած է հայտնի ընկերությունների լոգոների պատկերներով, նրանց կարգախոսներով և թալիսներով։ 16 րոպե եթերային ժամանակահատվածում ցուցադրվում է շուրջ 2500 ընկերությունների լոգոներ։ Մուլտֆիլմում կան նաև մի քանի մուլտֆիլմերի, մուլտսերիալների և ֆիլմերի պարոդիաներ .:
Սյուժե
Շուտով կարմիր ֆուրգոնը, որը վարում էր Ռոնալդ Մակդոնալդը,բախվում է Պիցա Հաթին։ Այնտեղ ճաշում էր Pringles-ի Esso-ն, ով իր մոտից հանում է տարբեր զենքեր, այդ թվում նաև կենսաբանական զենք։ Բիգ բոյն ու Հարիբուն որոշում են գողանալ մի քանի ապրանք և վաճառել դրանք «սև շուկայում»։
Ոստիկանական դիպուկահարը կրակում է հանցագործին, սակայն վրիպում է։ Գետինը ցնցվում է կարծես թե երկրաշարժի նման բան է տեղի ունենում։ Օգտվելով խառնաշփոթ իրավիճակից Էսսոն փաղչում է ոստիկանական մեքենայի հետևի դռնով, իսկ Ռոնալդը մոտոցիկլետով։ Շուտով նրանց շրջապատում լցվում է նավթ և նրանք մնում են կարծես թոքրիկ կղզում, որը ողջ աշխարհից առանզնացած էր։
Մուլտֆիլմի վերջում ֆոտոխցիկը հեռանում է զույգից դեպի խորը տիեզերք, ինչը `« Մարդիկ սևի մեջ » ֆիլմի վերջի և « Կոնտակտ » ֆիլմի սկիզբի կրկնօրինակումն էր։
Մրցանակներ եւ անվանակոչություններ
Բացի 2010 թվականի Օսկարից մուլտֆիլմը նաև 2009 թվականին Ստոկգոլական փառատոնի ժամանակ արժանացել է «Լավագույն կարճամետրաժ ֆիլմ» մրցանակին ։
Ծանոթագրություններ
Կատեգորիա:Անգլերեն ֆիլմեր Կատեգորիա:Ֆրանսիական մուլտֆիլմեր Կատեգորիա:2009 մուլտֆիլմեր Կատեգորիա:Համակարգչային անիմացիոն ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ֆրանսիական ֆիլմեր Կատեգորիա:Ֆրանսերեն ֆիլմեր
Տերի Դեհեր
Լենոկս Դոմինիկ «Տերի» Դեհեր (Lennox Dominique "Terry" Dehere, ), ամերիկացի պրոֆեսիոնալ բասկետբոլիստ։
Վաղ տարիներ
Տերի Դեհերը ծնվել է Նյու Յորք նահանգի Նյու Յորք քաղաքում։ Սովորել է Ջերսի Սիթի քաղաքի Սենթ Էնտոնի դպրոցում, որտեղ խաղացել է տեղի բասկետբոլային ակումբի կազմում։ 1993 թվականին ավարտել է Սեթոն Հոլի համալասարանը, որտեղ չորս տարի շարունակ խաղացել է «Սեթոն Հոլ Փայրետս» ակումբի կազմում։ Այնտեղ հաջող կարիերա է անցկացրել՝ արդյունքում հավաքելով 2494 միավոր, 415 անդրադարձ, 319 փոխանցում, 144 խլում և 42 բլոկշոտ, ինչպես նաև երկու անգամ օգնել է թիմին հաղթե Big East կոնֆերենցիայի պարբերական չեմպիոնատը(1992—1993), նաև երկու անֆամ Big East կոնֆերենցիայի առաջնությունը (1991, 1993)  ։
Կարիերան ԱՄՆ-Ի հավաքականում
Դեհերը 1990 թվականին ԱՄՆ-ի հավաքականի կազմում դարձել է Մոնտեվիդեոյում Ամերիկայի մինչև 18 տարեկան պատանիների միջև անցկացվող բասկետբոլի չեմպիոնատի չեմպիոն։ 1991 թվականին ԱՄՆ-ի հավաքականի կազմում Հավանայում անցկացվող պանամերիկյան խաղերում գրավել է բրոնզե մեդալներ։
Մանչուկ
Սվանտե Սվանտեսոն (Svante Svantesson), մականունը՝ Մանչուկ (Lillebror – «եղբայրիկ»), գրական հայտնի կերպար՝ ստեղծված շվեդ գրող Աստրիդ Լինդգրենի կողմից, Մանչուկի և Կառլսոնի մասին եռագրության գլխավոր հերոսը (Կառլսոնի հետ միասին) ։ Հայտնի է նաև ռեժիսոր Բորիս Ստեպանցևի մուլտֆիլմով ու դրա շարունակությամբ։
Կերպարի ծագում
Մանչուկի և Կառլսոնի մասին ուրախ ու զվարճալի պատմվածքներին նախորդել է հեղինակի՝ բոլորովին այլ տրամադրությամբ ստեղծագործությունները՝ լույս տեսած 1949 թվականի «Պստլիկ Նիլս Կառլսոնը» հեքիաթների ժողովածուով։ Այստեղ այդ հեքիաթների հերոսների համար, որոնք հաճախ ցրտից, մենակությունից կամ հիվանդություններից տառապող երեխաներ են, հայտնվում են հորինված ընկերներ՝ պստլիկ Նիլս Կառլսոնը, փոքրիկ տնապահը, կենդանի տիկնիկը, անտեսանելի քույրն ու, վերջապես, պարոն Լիլոնկվաստը։ Վերջինս «Լույսի և խավարի միջև աշխարհում» պատմվածքի հերոսն է, «կախարդ քեռի», որը կրում է սրածայր գլխարկ, երեխաներին ճանապարհորդության տանում անհավատալի տեղեր, որոնք զուգորդվում են մահվան թագավորության հետ, և մխիթարում հետևյալ խոսքերով. «Դա ամենափոքր արժեքն անգամ չունի։ Ոչ մի արժեք Լույսի ու խավարի միջև աշխարհում» ։
Կենսագրություն
Մանչուկի և Կառլսոնի մասին պատմվածքները, որոնցից առաջինը հրատարակվել է 1955 թվականին, լուծման բոլորովին այլ բանալի ունի, քան նրա հետ սյուժետային որոշակի զուգահեռներ ունեցող 1949 թվականի հեքիաթը։ Սվանտե Սվանտեսոնը Ստոկհոլմում ապրող միջին դասին բնորոշ բարեկեցիկ ընտանիքի երեխա է։ Այսպես, Սվանտեսոն ընտանիքի բնակարանը 5 սենյականոց է, յուրաքանչյուր երեխա ունի իր սենյակը, հյուրասենյակում կա բուխարի, որի մոտ երեկոյան հավաքվում է ընտանիքը, պահարանում պահվում է արծաթե սպասքը։ Մանչուկի մայրը տնային տնտեսուհի է (գրքում նա հաճախ զբաղվում է տեֆտելիի պատրաստմամբ)։ Առաջին գրքի սկզբում փոքրիկ Սվանտեն յոթ տարեկան է, նա ընտանիքի երրորդ երեխան է, նրա եղբայր Բոսսեն 15 տարեկան է, քույր Բետան՝ 14 տարեկան, նրանց առաջին հերթին մտահոգում են դեռահասների իրենց խնդիրներն ու հետաքրքրությունները ։
Մեծ հարթավայրեր
Մեծ հարթավայրեր, նախալեռնային սարավանդ ԱՄՆ-ում և Կանադայում։ Արևմուտքից եզրավորվում է Հյուսիսային Ամերիկայի Կորդիլիերաներով։ Ձգվում է հարավ-արևելքից հյուսիս-արևմուտք, հս․ լայնության 29° և 62°-ների միջև։ Երկարությունը 3600 Կմ է, լայնությունը՝ 500—800 Կմ։ Հանդիսանում է Հյուսիս-Ամերիկյան պլատֆորմի ծայրամասը։ Սարավանդի մինչքեմբրյան բյուրեղային հիմքը ծածկված է նստվածքային ապարներով։ Մակերևույթն արլ-ից արմ․ աստիճանաբար բարձրանում է 500—1700 մ։ Շատ տեղերում երկրակեղևի վերին շերտերի ապարները լվացվել և տեղատարվել են գետերով՝ առաջացնելով 200—300 Կմ երկարությամբ հովիտների խիտ ցանց և մինչև 300 մ բարձրության ելուստներ։ Վերջիններս Մ․ հ․ բաժանում են առանձին մասերի՝ Լյանո Էստականդո, բարձր հարթավայրեր, էդուարդի և Միսսուրիի սարավանդներ։ Հվ-ում տիրապետում են կարստային ձևերով սեղանաձև բարձրությունները։ Մ․ հ․ հարուստ են նավթի, քարածխի, բնական գազի, կերակրի աղի հանքավայրերով և հազվագյուտ հողերի տարրերով։ Կլիման ցամաքային է, հս-ում՝ բարեխառն, հվ-ում՝ մերձարևադարձային։ Գետերը սակավաջուր են, արագահոս, հոսում են խոր հովիտներով։ խոշոր գետերն են Միսսուրին, Պլաթը, Արկանզասը, Կոլորադոն, Փեքոսը։ Հողերը առավելապես շագանակագույն են, հս-ում՝ սևահողային, գորշ անտառային, ծայր հվ-ում՝ դարչնագույն։ Մ․ հ-ի մեծ մասը ծածկված է չոր տափաստաններով, կանադական մասում գերակշռում է անտառատափաստանը։ Կենդանական աշխարհն աղքատ է։ Բնակչությունն զբաղվում է անասնապահությամբ, բուսաբուծությամբ (մշակում են բամբակ, կարտոֆիլ, շաքարի ճակնդեղ, կերաբույսեր) և անտառային տնտեսությամբ։
Մանչուկ
Մանչուկի բնավորությունը և դրա զարգացումը
Չնայած Կառլսոնի իրական գոյության ապացույցներին, որոնք ներկայացված են եռագրությունում, Աստրիդ Լինդգրենը բավարար հիմք է տալիս նրան փոքրիկ Սվանտե Սվանտեսոնի երևակայության արդյունքը, նրա ալտեր էգոն համարելու համար, որ ի հայտ է գալիս հոգեբանական փոխհատուցման արդյունքում։ Մասնավորապես, Կառլսոնը սովորաբար հայտնվում է այն ժամանակ, երբ տղան միայնակ է լինում։
Մեծ հարթավայրեր
Ծանոթագրություններ
Կատեգորիա:Հարթավայրեր Կատեգորիա:ԱՄՆ-ի աշխարհագրություն Կատեգորիա:Կանադայի աշխարհագրություն Կատեգորիա:Մեծ Հարթավայրեր
Մանչուկ
Մանչուկի բնավորությունը և դրա զարգացումը
Մանչուկի և Կառլսոնի մասին գրքերը շատ բանով կառուցված են որպես դաստիարակչական վեպ. Մանչուկը մեծանում է, և նա մշտապես պետք է ընտրություն կատարի Կառլսոնի ինֆանտիլային ուրախ կյանքի սկզբունքների ու իր ծնողների բարոյականության միջև, նա աստիճանաբար գալիս է դրանց համադրության ու հաշտեցման։ Դաստիարակչական ենթատեքստ դժվար չէ տեսնել նաև «տնային դաստիարակչուհու սանձահարումների» տեսարաններում, որը Լինդգրենի մոտ ներկայացված է որպես չափազանց խիստ դաստիարակչուհու և եսասեր Կառլսոնի բավականին կոշտ առճակատման միջոցով, և «սանձահարման» արդյունքը լինում է այն, որ երեքն էլ իրենց դժբախտ են զգում։
Մանչուկի կերպարը հասկանալու համար կարևոր են սիրո մասին նրա դատողությունները։ Մասնավորապես, ամբողջ խոսակցությունն այն մասին, թե արդյոք Սվանտեն ստիպված պետք է լինի ամուսնանալ իր ավագ եղբայր Բոսսեի «ծեր կնոջ» հետ, նման է այն բանին, թե ինչպես է նա մինչև մաշվելը հագնում եղբոր հագուստները, և նրան արդյոք չի արգելվի մեծանալուց հետո ամուսնանալ մոր հետ, ինչը Լինդգրենի մոտ, չնայած ֆրեյդյան խնդրի բացահայտությանը, լուծված է զարմանալիորեն նուրբ հումորով և տակտով։ Դրանց շարունակությունը կարելի է համարել Մանչուկի խոհերը մոր այն հարցին պատասխանելիս, թե նա սիրում է Գունիլլային, ծնողների, եղբոր ու քրոջ (չնայած նա հաճախ է բարկանում Բոսսեի ու Բետայի վրա), տանիքում ապրող Կառլսոնի, համադասարանցի Գունիլլայի նկատմամբ ունեցած սիրո մասին խոհերում, վերջինիս հետ նա «կարող է... ամուսնանալ... երբ մեծանա, որովհետև, ուզես, թե չուզես, կին ունենալ պետք է»։
Արտաքին և կենսագրություն
«Մանչուկն ու Կառլսոնը» և «Կառլսոնը վերադարձել է» մուլտֆիլմերում բաց են թողնված Սվանտեսոն ընտանիքի կյանքի «մանր բուրժուական» հատկանիշները, ինչպես նաև Շվեդիայի մասին մատնանշումները ։ Սվանտեի ծնողները ձեռք են բերել խորհրդային մտավորականությանը, ճարտարապետներին բնորոշ գծեր. երկուսն էլ գնում են աշխատանքի, կրում են ակնոց, իսկ հայրն ունի մորուք, սիրում է թերթեր կարդալ ու ծխամորճ ծխել։ Տասնամյակներ անց նրանց կերպարանքը փոխ է առնվել «Երեքը Պրոստոկվաշինոյից» մուլտֆիլմի համար. նույն կերպ են ներկայացված Քեռի Ֆյոդորի ծնողները (դա հատկապես վերաբերում է հորը, որն արտաքինից տարբերվում է միայն նրանով, որ ակնոց չի կրում) ։
Ինչ վերաբերում է Մանչուկի արտաքինին, ապա ռեժիսոր Բորիս Ստեպանցևն օգտվել է իր նախորդ փորձից։ Մանչուկի դեմքն ու մազերը նկարված են նրա նախորդ՝ «Վովկան Երեսուներորդ թագավորությունում» մուլտֆիլմի գլխավոր հերոսի օրինակով։ Վովկայի ձայնի համեմատությամբ գրեթե չի փոխվել Մանչուկի ձայնը, չնայած նրան հնչյունավորած Կլարա Ռումյանովան ձայնում տխրություն է ավելացրել։
Հատկանշական է, որ մուլտֆիլմում Մանչուկի իսկական անունը՝ Սվանտե, ոչ մի կերպ չի հիշատակվում, այն այնտեղից անհետացել է Շվեդիայի ու Ստոկհոլմի նշանների մեծ մասի հետ (այդպես մուլտֆիլմում անհետացել է Վազաստան շրջանը, սակայն հայտնվել են երկհարկանի ավտոբուսներ ու թերթերի անգլերեն վերնագրեր)։
Բնավորություն
Հարկ է նշել, որ եթե գրքում Մանչուկի մենակության պահերն ընդամենը պայմանավորված են նրա տարիքով (նրա եղբայրն ու քույրն արդեն դեռահասներ են, ունեն այլ հետաքրքրություններ, իսկ Մանչուկի անձնական սոցիալականացումը դեռ նոր է սկսվում), մուլտֆիլմում այն առավել անհաղթահարելի է թվում։
Մուլտֆիլմում չկա նաև մեծացող Սվանտեի բնավորության զարգացման դինամիկան։ Այսպես, խորհրդային մուլտֆիլմում անհետացել է Մանչուկի ծննդյան օրը նրա ծնողների ու Կառլսոնի հանդիպումը, որը կարևոր է հոգեբանական սիմվոլիզմի տեսանկյունից։ Մուլտֆիլմից հանվել են նաև «տնային դաստիարակչուհու սանձահարումների» խորը հոգեբանական տեսարանները. մուլտֆիլմում և՛ Կառլսոնը, և՛ ֆրյոկեն Բոկը պարզապես խաղում են իրենց դերերը՝ չվիրավորելով միմյանց։
Այս առումով հետաքրքրական է մուլտֆիլմում տեղի ունեցած սյուժեի մի վերափոխում։ Լինդգրենի մոտ իսկական շնիկը, որն առաջին գրքի վերջում՝ Մանչուկի ծննդյան օրը, նվիրել էին նրան, ըստ էության, Կառլսոնի՝ երևակայական աշխարհից եկած հյուրի հակառակորդը չէ։ Կառլսոնը խաղում է շնիկի հետ, Մանչուկին շնիկին կանչելու համար սուլիչ է նվիրում... Մուլտֆիլմում Կառլսոնը (ոչ թե մայրիկը, ինչպես գրքում), մխիթարում է Մանչուկին, երբ վերջինս մտածում է, որ իրեն շուն չեն նվիրի, վիրավորված ձայնով ասելով. «Իսկ ես, չէ՞ որ ես շնիկից լավն եմ» և շան հայտնվելու հետ կորչում է։ Առաջին անգամ այդ ընդդիմությունը երևում է Աստրիդ Լինդգրենի հեքիաթի «Ամենամանկական գիրքը» վերնագրով գրախոսականում, որը Վլադիմիր Գլոցերը հրատարակել է «Ընտանիք և դպրոց» ամսագրի 1966 թվականի առաջին համարում։ Այն պատմում է ծնողների աշխարհը մանկության աշխարհից տարանջատող «անդունդի» մասին, որտեղ ապրում էր Մանչուկը, և որի մարմնավորողն էր Կառլսոնը, ինչպես նաև ծնողների հետ Կառլսոնի անիրական հանդիպման մասին։ Գլոցերը խոսում է Կառլսոնի և շան մրցակցության մասին՝ հետևելով, ըստ երևույթին, Մանչուկի մոր տրամաբանությունից, որը գտնում էր, որ երբ տղան շուն ունենա, նրան երևակայական ընկերն այլևս հարկավոր չի լինի, և հարցնում է. «Ո՞վ է Մանչուկի համար ավելի անհրաժեշտ ու ավելի կարևոր», իսկ նա պատասխանում է. «Կառլսոնը»։
Մուլտֆիլմում Մանչուկի հերոսին ուղեկցում են երաժշտական թեմաներ, որոնք կատարվում են փայտե փողային գործիքներով, զանգականվագներով և քսիլոֆոններով (միևնույն ժամանակ Կառլսոնի գործիքը ջազային սաքսոֆոնն է)։ Մանչուկի մենակության թեման երաժշտական պլանում ներկայացված է որպես Նովելլա Մատվեևայի «Караван» և «Дома без крыш» երգերի թեմաների վարիացիա։ Այդ մոտիվը նրա մենությանը հաղորդում է «չափահասության» (կամ առնվազն դեռահասի) երանգ։
Յուլյա Պերեսիլդ
Յուլյա Սերգեևնա Պերեսիլդ (Ю́лия Серге́евна Переси́льд, ), կինոյի և թատրոնի ռուս դերասանուհի։ Ռուսաստանի Դաշնության նախագահի (2013), Ռուսաստանի Դաշնության կառավարության (2017) մրցանակների դափնեկիր։
Մանչուկ
Բնավորություն
Էկրանավորումներում Մանչուկի կերպարը նկատելիորեն աղքատացել է։ Կերպարների հետ համանման վերափոխումներ են տեղի ունեցել մոտավորապես նույն ժամանակ կատարված թատերական հարմարեցումներում։ 1968 թվականին Սոֆյա Պրոկոֆևան Լինդգրենի պատմվածքի հիման վրա գրել է պիես, նրա առաջին և ամենահայտնի բեմադրությունը պատկանում է Մոսկվայի Սատիրայի թատրոնի ռեժիսոր Մարգարիտա Միքայելյանին: Այնտեղ Մանչուկի դերակատարը դերասանուհի Թամարա Մուրինան է, հեռուստատարբերակում այդ դերը հնչյունավորել է Մարիա Վինոգրադովան։
Յուլյա Պերեսիլդ
Կենսագրություն
Յուլյա Պերեսիլդը ծնվել է 1984 թվականի սեպտեմբերի 5-ին Ռուսաստանի Պսկով քաղաքում ։ Մանկության տարիներից երազել է դառնալ դերասանուհի։ Երրորդ դասարանից սկսել է մասնակցել դպրոցի գեղարվեստական ինքնագործունեությանը, երգել է, խաղացել դպրոցական ներկայացումներում ։ Տասնմեկ տարեկանում մասնակցել է պատանի տաղանդների «Վաղորդյան աստղ» («Утренняя звезда») ։
Մանչուկ
Բնավորություն
Ե՛վ մուլտֆիլմում, և՛ ներկայացման մեջ Մանչուկը զրկվել է ոչ միայն անունից, այլև ռեֆլեքսիայից։ Ամբողջ այն խոսակցությունից, թե Սվանտեն ստիպված կլինի ամուսնանալ իր ավագ եղբայր Բոսսեի «ծեր կնոջ» հետ, նման այն բանին, որ մինչև մաշվելը հագնում է եղբոր հագուստները, և նրան արդյոք չի արգելվի մեծանալուց հետո ամուսնանալ մոր հետ, մուլտֆիլմում մնացել է միայն առաջին արտահայտությունը։ Չկան նաև սիրո մասին Մանչուկի մյուս դատողությունները։
Յուլյա Պերեսիլդ
Կենսագրություն
2001 թվականին ավարտելով Պսկովի № 24 միջնակարգ դպրոցը ՝ Յուլյա Պերեսիլդն ընդունվել Պսկովի պետական մանկավարժական ինստիտուտի ռուս բանասիրության ֆակուլտետ, սակայն մեկ տարի սովորելուց հետո մեկնել է Մոսկվա ու ընդունվել թատերական բուհ։
Մանչուկ
Այլ էկրանավորումներ
Հեքիաթի շվեդա-գերմանական ժամանակակից էկրանավորումն առանձնանում է նրանով, որ խիստ հետևել են բնօրինակին։ Շվեդական մուլտսերիալի կերպարներին նկարել է նկարչուհի Իլոն Վիկլանդը, որը Աստրիդ Լինդգրենի ստեղծագործությունները նկարազարդել է 1954 թվականից։ Սակայն նրա նկարազարդումները (այդ թվում նաև Մանչուկի կերպարը) չեն առանձնանում խարիզմայով, ինչը բնորոշ է Անատոլի Սավչենկոյի խորհրդային էկրանավորումներին։
Յուլյա Պերեսիլդ
Կենսագրություն
2006 թվականին Յուլյա Պերեսիլդն ավարտել է Ռուսաստանի թատերական արվեստի համալսարանի ռեժիսորական ֆակուլտետի դերասանական բաժինը (Օլեգ Կուդրյաշովի դերասանական արվեստանոց) ։ 2007 թվականից որպես հրավիրված դերասանուհի սկսել է մասնակցել Ազգերի պետական թատրոնի ներկայացումներին ։ Յուլյա Պերեսիլդը համագործակցում է Մոսկվայի «Ժամանակակից պիեսի դպրոց» թատրոնի, Մոսկվայի Մալայա Բրոննայայի դրամատիկական թատրոնի, ինչպես նաև Եվգենի Միրոնովի թատերական ընկերության հետ ։
Կինոյում Յուլյա Պերեսիլդի նորամուտը եղել է Նատաշա Կուբլակովայի դերը ռեժիսոր Ալեքսանդր Բարանովի «Տեղամաս» («Участок») հեռուստասերիալում (2003)։ Դերասանուհու առաջին մեծ դերը եղել է Օլյա Ռոդյաշինայի դերը ռեժիսոր Էլյոր Իշմուխամեդովի «Հարսնացու» ֆիլմում (2006), սակայն առանձնակի ճանաչման է արժանացել ռեժիսոր Ալեքսեյ Ուչիտելի «Եզերք» («Край», 2010) ֆիլմի գլխավոր դերերից մեկում (Սոֆյա) նկարահանվելուց հետո ։ Դերասանուհին նկարահանվել է այնպիսի ֆիլմերում, ինչպիսիք են՝ «Ցանկությունների սահմանը» (2007), «Սարդոստայն» (2007), «Գերին» (2008), «Առևանգում» (2008), «Подсадной» (2010), «Կարուսել» (2010), «Հինգ հարսնացու» (2011), «Ձմեռային տանգո» (2011), «Սանտա Լյուչիա» (2012), «Մշուշում» (2012), «Weekend» (2013), «Դահիճ» (2014), «Մարտ Սևաստոպոլի համար» (2015), «Լյուդմիլա Գուրչենկո» (2015) և այլն։
Մանչուկ
Գրականություն
Կատեգորիա:Գրական կերպարներ
Յուլյա Պերեսիլդ
Կենսագրություն
2017 թվականին դերասանուհին պայմանագիր է կնքել շվեյցարական ժամացույցների Rado ապրանքանիշի հետ՝ դառնալով նրա պաշտոնական դեմքը Ռուսաստանում ։
Անձնական կյանք
Յուլյա Պերեսիլդն ունի երկու դուստր՝ Աննան (ծնվել է 2009 թվականին) ու Մարիան (ծնվել է 2012 թվականին)։
Արտաքին հղումներ
Կատեգորիա:Ռուս դերասանուհիներ Կատեգորիա:«Ոսկե արծիվ» մրցանակի դափնեկիրներ Կատեգորիա:Ռուս կինոդերասանուհիներ Կատեգորիա:Ռուս հեռուստատեսային դերասանուհիներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:«Բյուրեղապակյա Տուրանդոտ» մրցանակի դափնեկիրներ
Մյաու (կատու)
Մյաու (Meow, ինչպես նաև Meow the obese cat, ), կատու, որը տառապում էր ուժեղ ճարպակալումով։ Մահվան պահին նրա զանգվածը 18 կգ էր։ Որպես կանոն՝ կատուները կշռում են 4-5 կգ ։ Մյաուն մեծ ճանաչում ստացավ համացանցում, երբ ապաստարանը իր ֆեյսբուքյան էջում ինֆորմացիա տեղադրեց նրա դիետայի մասին ։
Նկարագրություն
Մյաուն ծնվել է մոտավորապես 2010 թվականին։ 2012 թվականի գարնանը նա հայտնվեց ապաստարանում, քանի որ 87-ամյա տիրուհին այլևս չէր կարողանում նրա մասին հոգ տանել ։ Ճարպակալման պատճառով Մյաուն համարյա չէր կարողանում ինքնուրույն տեղաշարժվել։ Ապաստարանը կատվի քաշը նվազեցնելուն ուղղված ծրագիր սկսեց։ Նրա համար սահմանվեց բարձր սպիտակուցային պարունակությամբ խիստ դիետա։ Ապագայում նախատեսվում էր նրա համար նոր տերեր գտնել։ Կատվին մի քանի անգամ ցույց են տվել հեռուստատեսությունով, այդ թվում՝ Անդերսոն Կուպերի զրույց-հանդեսում ։ Բուժման ընթացքում Մյաուին հաջողվեց կորցնել 0,9 կգ, սակայն մայիսի 2-ին ավելորդ քաշի պատճառով շնչառական խնդիրներ սկսվեցին։ Նրան տեղափոխեցին անասնաբուժական կլինիկա։ Կատուն մահացավ մայիսի 5-ին թոքային անբավարարությունից ։
Մյաուն աշխարհի ամենածանր կատուներից մեկն է։ Հայտնի է նաև Հիմմի (Himmy) մականվամբ ավստրալիական կատուն, որը կշռում էր 21,3 կգ։ Հիմմին մահացել է 1986 թվականին։ Հետագայում Գինեսի ռեկորդների գիրքը որոշեց ջնջել ամենածանր կենդանու մասին կետը՝ վախենալով, որ տերերն այդ նպատակով կսկսեն գերսնել իրենց կենդանիներին ։ Արքայազն Չանկ կատուն, ինչպես հայտնում են, կշռում էր շուրջ 20 կգ ։
Ծանոթագրություններ
Կատեգորիա:Ճարպակալում
Արյան շիճուկ
Արյան շիճուկ, արյան պլազման՝ առանց մակարդման որոշ գործոնների, մասնավորապես, առանց ֆիբրինոգենի և հակահեմոֆիլային գլոբուլինի ։ Այն պարունակում է արյան մնացած բոլոր սպիտակուցները, էլեկտրոլիտները, հակածինները, հակամարմինները, հորմոնները և այլն։
Տնտեսական անհավասարություն
Տնտեսական անհավասարություն, տնտեսական բարեկեցության տեսանկյունից խմբի անհատների, բնակչության խմբերի կամ երկրների միջև տարբերություն։ Տնտեսական անհավասարության խնդիրը վերաբերում է արդարությանը, արդյունքների և հնարավորությունների հավասարությանը։
Արյան շիճուկ
Արյան շիճուկը ստանում են պլազմայի բնական մակարդման հետևանքով (նատիվ շիճուկ) կամ արհեստական եղանակով (կալցիումի իոններով) ֆիբրինոգենը նստեցնելու արդյունքում կամ էլ ցենտրիֆուգայի միջոցով։
Տնտեսական անհավասարություն
== Տնտեսական անհավասարության ցուցանիշներ ==
Արյան շիճուկ
Շիճուկն առանձնացնում են արյան որոշ (շճաբանական) հետազոտությունների համար (օր.՝ կենսաքիմիական հետազոտություն, վարակային հիվանդությունների հետազոտություն, պատվաստման արդյունավետության ստուգում և այլն)։ Այն կիրառում են նաև որպես դեղամիջոց որոշ հիվանդությունների և թունավորումների ժամանակ. օրինակ՝ փայտացում, դիֆտերիա, գրիպ, բոտուլիզմ և այլն։
Տնտեսական անհավասարություն
Տնտեսական անհավասարության տեսակետների և ուսումնասիրությունների պատմություն
Եկամուտների և գույքի անհավասար բաշխումը երկար ժամանակ սխալ չէր համարվում։ Եկամտային անհավասարության խնդրին առաջիններից մեկն անդրադարձել է 15-րդ դարի հումանիստ Մատեո Պալմիերին էր։ «Քաղաքացիական կյանքի մասին» երկխոսության մեջ նշում է, որ հարուստներն ավելի շատ գումար ունեն, քանի որ ավելի տաղանդավոր և աշխատասեր են։ Ընդհանրապես ընդունվում է այն գաղափարը, որ տաղանդն ու քրտնաջան աշխատանքը վարձատրվում են փողով։ Առաջինը, ով մշակել է տնտեսական տեսությունը՝ կասկածելով եկամտի արդար բաշխման վրա՝ Կարլ Մարքսն է։ Վերլուծելով կապիտալի ձևավորումը և շարժումը՝ Կարլ Մարքսը ձևակերպել է վարձու աշխատողներին շահագործման գաղափարը։ Իր աշխատանքի արդյունքներից մեկը մաթեմատիկական բանաձևն էր, որը գնահատում է շահագործման աստիճանը՝ որպես ավելցուկային արժեքի չափի հարաբերակցությունը աշխատանքի արժեքին։ Այլ կերպ ասած, այն ժամանակի այն հարաբերակցությունը, որի ընթացքում աշխատողը արժեք է ստեղծում ուրիշների համար`իր համար աշխատանքի ժամանակին (ստեղծելով իր աշխատավարձի համարժեքը)։
Արյան շիճուկ
Արյան շիճուկի ուսումնասիրությամբ զբաղվում է շճաբանությունը (սերոլոգիա)։
Տնտեսական անհավասարություն
Տնտեսական անհավասարության տեսակետների և ուսումնասիրությունների պատմություն
Կարլ Մարքսը կարծում էր, որ կապիտալիստական աշխարհում տնտեսական տարբերակման բարձրացման գործընթացը շարունակվում է. հարուստներն ավելի են հարստանում, աղքատները՝ աղքատանում, իսկ միջին խավը՝ անհետանում։
Արյան շիճուկ
Արտաքին հղումներ
Կատեգորիա:Արյուն
Տնտեսական անհավասարություն
Տնտեսական անհավասարության տեսակետների և ուսումնասիրությունների պատմություն
Պիտիրիմ Սորոկինը պնդում է, որ երկար ժամանակահատվածների տնտեսական անհավասարության աստիճանը պետք է տատանվի հայտնի հաստատունի շուրջ։ Ենթադրելով, որ անհավասարության կամ հավասարության աստիճանի չափից ավելի բարձրացումը հավասարապես հղի է ազգային աղետով և ընդվզմամբ ։
Մինչև 20-րդ դար
Անհավասարության առաջացումը կարելի է նկատել մարդու զարգացման վաղ փուլերում։ Անհավասար բաշխումը հանդիպում է նաև այն հասարակությունում, որտեղ ռեսուրսների ավելցուկ կա։
Ըստ Վալտեր Շեյդելի և Սթիվեն Ֆրիզենի գնահատականների, Հռոմեական կայսրությունում եկամտի անհավասարության մակարդակը կազմել է մոտ 0,42 ... 0,44:
Ծանոթագրություններ
Կատեգորիա:Տնտեսագիտություն
Ես նրան անվանեցի Ֆերիհա
Սյուժե
Ֆերիհա Յըլմազը մի աղքատ ընտանիքի դուստր է։ Դպրոցը գերազանց ավարտելուց հետո ընդունվում է հեղինակավոր Ստամբուլի լավագույն համալսարաններից մեկը, ի տարբերություն իր ընկերուհի Ջանսու Իլհանլըի, որը չկարողացավ քննությունները բարեհաջող հանձնել։ Քանի որ Ֆերիհայի համակուրսեցիները հարուստ մարդկանց զավակներ են, նա ստիպված թաքցնում է իր ծագումը։ Ֆերիհան սկսում է հանդիպել Էմիր Սարաֆօղլուի հետ, որը համալսարանի ամենացանկալի տղաներից մեկն էր։ Էմիրին սիրահարված է նաև Ջանսուն, ինչի պատճառով ընկերուհիների հարաբերությունները գնալով վատանում են։ Ջանսուն հայտնում է Էմիրին Ֆերիհայի ընտանիքի և նրանց ֆինանսական  դրության մասին։
Սերիալի փակում
Երկրորդ եթերաշրջանի նկարահանումների ժամանակ գլխավոր հերոսուհու մոտ ախտորոշվում է այնպիսի հիվանդություն, որն անհամատեղելի էր նկարահանումների հետ ։ Այդ պատճառով որոշվում է ավարտել այն։ Ֆիլմի հետագա ընթացքը զարգանում է «Էմիրի ճանապարհը» առանձին սերիալում (Emir'in Yolu):
«Էմիրի ճանապարհը» սյուժե
Ֆերիհան մահացել է, իսկ Էմիրը գտնվում է հուսահատության մեջ։ Նա հանդիպում է Ջանսելին, որը սիրահարվում է իրեն։ Էմիրն էլ, իրեն հավաքելուց հետո, այնպես է անում, որ իրեն սիրահարվի Գյունեշը՝ իր թշնամու քույրը, որպեսզի վրեժխնդիր լինի։
Արտաքին հղումներ
Կատեգորիա:Թուրքական հեռուստասերիալներ Կատեգորիա:2011 հեռուստասերիալներ Կատեգորիա:2012 հեռուստասերիալներ
Յասեմին Ալլեն
Յասեմին Քայ Ալլեն (Yasemin Kay Allen, ), բրիտանական ծագմամբ թուրք դերասանուհի ։
Կենսագրություն
Յասեմին Քայ Ալլենը ծնվել է 1989 թվականի հուլիսի 10-ին Լոնդոնում անգլիացի Դադլի Ալլենի և նրա կնոջ՝ թուրք դերասանուհի Սունա Յըլդըզօղլուի ընտանիքում ։ Ունի Քաան անունով փոքր եղբայր ։ Երբ Յասեմինը երեք տարեկան էր, նրա ծնողները տեղափոխվել են Թուրքիա ։ 10 տարի անց Յասեմինը մոր հետ միասին տեղափոխվել է Ավստրալիա ։ Սովորել է Քվիսլենդի համալսարանի կինոյի և հեռուստատեսության ֆակուլտետում ։ 18 տարեկանում ետ է վերադարձել Թուրքիա, որտեղ ավարտել է Մյուջեթ Գյուզենի կոնսերվատորիայի թատերական բաժինը ։
Անձնական կյանք
«Էլիֆ» հեռուստասերիալի նկարահանումների ժամանակ Յասեմինը ծանոթացել է դերասան Օնուր Թունայի հետ, որի հետ հարաբերությունները շարունակվել են մինչև 2013 թվականը։ 2014 թվականից հանդիպում է Արմաղան Օղուզի հետ ։
Միննի (երգչուհի)
Նիչա Յոնտարարակ (ณิชา ยนตรรักษ์, 니차 욘타라락, Nicha Yontararak,, առավել հայտնի է որպես Միննի (มินนี่, 민니, Minnie), թաիլանդցի երգչուհի և պարուհի։ Հարավկորեական (G)I-DLE գըրլ բենդի անդամ է, որտեղ զբաղեցնում է գլխավոր վոկալիստի դիրքը։
1997-2017. Վաղ տարիներ և նախադեբյուտ
Ծնվել է 1997 թվականի հոկտեմբերի 23-ին Թաիլանդի Բանգկոկ մայրաքաղաքում ։ Ունի ավագ երկվորյակ եղբայրներ։ Միննին դաշնամուր է նվագել հինգ տարեկան հասակից և վոկալ է պարապել յոթ տարեկանից ։ Միննին երաժշտություն սիրել է մոր շնորհիվ։ Նվագել սովորել է մորից ։ Միննին հաճախել է «Wattana Wittaya» ակադեմիա և երաժշտություն է ուսումնասիրել Թաիլանդում գտնվող «Գրեմմիի» վոկալի ստուդիայում ։ Նա եղել է թմբկահար, թատրոնի, ինչպես նաև իր դպրոցի բեմադրություններում դերասանուհի։ Միննին նաև չորս տարի չինարեն է ուսումնասիրել ։ 2014 թվականին նա Թաիլանդում մասնակցել է Cube Star World-ի լսումներին և 2015 թվականին տեղափոխվել է Կորեա ։
2016 թվականի մարտի 23-ին նա հանրությանն է ներկայացվել CUBE Entertainment լեյբլի պրակտիկանտների պաշտոնական ինստագրամում ։ Նոյեմբերի 5-ին նա «Unpretty Rapstar 3» շոուի ժամանակ մասնակցել է Սոյոնի ելույթին ։ 2017 թվականի հունիսին (G)I-DLE խմբի ապագա գործընկերներ Յուքիի և Շուհուայի հետ նկարահանվել է Rising Star Cosmetics-ի գովազդային հոլովակում ։ Նույն թվականին նա հնարավորություն է ստացել Line Friends-ի հետ մասնակցել «Twinkle Twinkle Little Star»-ին ։
2018-ներկա։ Դեբյուտ (G)IDLE-ում
2018 թվականի մայիսի 2-ին Միննին առաջին անգամ ելույթ է ունեցել (G)I-DLE խմբում «I Am» մինի ալբոմով և «Latata» գլխավոր սինգլով ։ Նա հայտնի է իր գրավիչ և հանգստացնող ձայնով ։
Միննին մասնակցել է երկրորդ` «I Made» մինի ալբոմի «Blow Your Mind» երգը գրելու աշխատանքնրին, որը թողարկվել է «To Neverland»-ի միջոցով ։ Միննին խոստովանել է, որ երգեր է ստեղծում դաշնամուրով և Երաժշտական գործիքների թվային միջերեսի դասընթացներ է անցնում ։ Նա մասնակցել է «For You» երգը գրելու աշխատանքներին, որը թողարկվել է «LATATA» դեբյուտային ճապոնական մինի ալբոմում ։ 2019 թվականին (G)I-DLE-ը մասնակցել է Mnet հեռուստաալիքի «Queendom» շոուին։ Առաջին նախնական փուլում հանդիսատեսը ապշել է Միննիի «Latata» երգի ելույթով, և Հարավային Կորեայի ու Թաիլանդի հեռուստադիտողները լավ են ընդունել նրան   ։ Երրորդ փուլում Միննին ներկայացվել է որպես (G)I-DLE խմբի վոկալային անդամ։ Նա կիսել է բեմը AOA խմբի անդամ Հեջոնի հետ` կատարելով «Instagram» երգը։ Շնորհիվ իր ելույթի երգը կրկին ընդգրկվել է երաժշտական շքերթներում և հայտնի դարձել լայն հասարակության շրջանում ։ Հոկտեմբերի 15-ին հայտնի է դարձել, որ Միննին միավորվելու է չինա-ավստրալիացի յություբեր Wengie-ի հետ` համատեղ «Empire» երգի համար, որը թողարկվել է հոկտեմբերի 18-ին ։ Երգը Billboard World Digital Songs շքերթում դեբյուտ է կատարել 22-րդ հորիզոնականով ։
Անձնական կյանք
Միննին բազմալեզու մարդ է։ Նա խոսում է թայերեն, անգլերեն, կորեերեն, ճապոներեն և հյուսիսային չինարեն :
Միննին ոգեշնչվել է Super Junior խմբով, որոնց երգերը նա հաճախ երգել է մանուկ հասակում, ինչպես նաև երգիչ Թրոյ Սիվանով ։
Արտաքին հղումներ
Կատեգորիա:Թաիլանդցի երգչուհիներ
Պետրե Իսպիրեսկու
Պետրե Իսպիրեսկու (Petre Ispirescu, ), ռումինիացի խմբագիր, բանահավաք, հրապարակախոս։ Առավել հայտնի է որպես Ռումինական ժողովրդական հեքիաթներ հավաքող։
Կենսագրություն
Պետրե Իսպիրեսկուն ծնվել է Բուխարեստում՝ սափրիչ Գեորգե Իսպիրեսկուի և հեքիաթասաց Ելենա Իսպիրեսկուի ընտանիքում։ Պետրեն մեծացել է ծնողներից, հոր հաճախորդներից ու աշակերտներից լսելով անհամար ժողովրդական հեքիաթներ։ Ծնողները ցանկացել են, որ Պետրեն քահանա դառնա,  և նրան ուղարկել են սովորելու Մետրոպոլիտենի եկեղեցու մի վանականի մոտ, այնուհետև նա սովորել է Դոմնիցայի Բալասայի եկեղեցու քահանայի մոտ։
1844 թվականին՝ 14 տարեկան հասակում թողել է եկեղեցին և Զահարիա Կարկալեքիի գլխավորությամբ գործող տպագրատանը դարձել աշակերտ՝ հուսալով շարունակել կրթությունը այնտեղ տպագրված գրքերը կարդալով։ 14 ժամյա աշխատանքի շնորհիվ 1848 թվականին դառնում է որակյալ տպագրիչ։ 1854 թվականին նա աշխատել է Copainie տպագրությունում։ 1858 թվականին ռումինական պրինցիպատի միավորման բանակցությունների համատեքստում տպարանը հրապարակում է Նիկոլայ Վոգորիդեի գաղտնի նամակագրությունը առանց գրաքննության համաձայնության։ Ոստիկանությունը ձերբակալում է բոլոր նրանց, ովքեր ներգրավված էին այդ գործում, և Պետրե Իսպիրեսկուն բանտարկվում է մեկ ամսով՝ կորցնելով իր աշխատանքը։
Տարվա վերջում Վասիլե Բոերեսկուն առաջարկում է նրան ժամանակակից գրատպության մենեջերի պաշտոն, որտեղ աշխատելով Իսպիրեսկուն ծանոթանում է ժամանակակից քաղաքական գործիչների և գրողների հետ, ինչպիսիք են Իոն Իոնեսկու դե լա Բրադը, Նիկոլաե Ֆիլիմոնը, Իոն Գիկան, Դիմիտրիե Բոլինտինյանուն։ 1863 թվականին Վասիլե Բոերեսկուն վաճառում է տպագրությունը և Պետրե Իսպիրեսկուն դառնում է Լիբերալ կուսակցության Romanul թերթի հրատարակչության կառավարիչը։ Այն ժամանակ լիբերալ կուսակցությունը եղել է հիմնական ընդդիմադիր կուսակցությունը։ Թերթի գործունեությունը դադարեցվում է 1864 թվականին։ Իսպիրեսկուն Վալտեր Սկարլատի և Ֆրեդերիկ Գոբլի հետ միասին հիմնադրել է Միավորված աշխատանքային գրատպությունը։ Մեկ տարի անց Իսպիրեսկուն հրապարակում է Ռումինիայի տպագրական բրոշյուրը։ 1866 թվականին Պետրե Իսպիրեսկուն դառնում է պետական տպարանի տնօրեն, սակայն երկու տարի անց հրաժարական է տալիս։
Ստեղծագործական գործունեություն
Պետրե Իսպիրեսկուն սկսել է հրատարակել Ռումինական ժողովրդական պատմություններ 1862 թվականից։ Նրա վեց ժողովրդական հեքիաթներից բաղկացած առաջին ժողովածուն հայտնվել է Taranul-ում, այնուհետև լույս է տեսել առանձին գրքույկով։ Հետագայում այդ հեքիաթներն ավելացվել են նրա հայտնի Ռումինական ժողովրդական հեքիաթների հավաքածուին։ Իսպիրեսկուն վերսկսել է հրատարակչական աշխատանքը 1872 թվականին Ռումինական ժողովրդական հեքիաթների հավաքածուով, որին հաջորդել են «Հանելուկներ և առակներ» Բ. Պ. Հասդեուի առաջաբանով, այնուհետև լույս է տեսել «Միխայիլ Խիզախի կյանքն ու սխրանքները», 1879 թվականին հրապարակել է «Ծեր իմաստունի հեքիաթները»։
Նրա հիմնական ստեղծագործությունը՝ «Ռումինական հեքիաթները», տպագրվել է 1882 թվականին Վասիլ Ալեսանդրի առաջաբանով։
Մահ
1880 թվականին Իսպիրեսկուն առաջին անգամ հեռացել է Բուխարեստից և կարճ ճանապարհորդություն ունեցել դեպի Ռոսիորի դե Վեդե Համար փոքրիկ քաղաք։ 1883 նա ստացել է առաջին կաթվածը, երկրորդ կաթվածից հետո մահացել է 1887 թվականի նոյեմբերի 21-ին։ Թաղված է Բուխարեստի Բելլու գերեզմանատանը։
Արտաքին հղումներ
Կատեգորիա:Ռումինացի խմբագիրներ Կատեգորիա:Ռումինացի հրապարակախոսներ Կատեգորիա:Ռումինացի բանահավաքներ Կատեգորիա:Ռումինացի գրողներ Կատեգորիա:Ռումինացի բանաստեղծներ Կատեգորիա:Մանկագիրներ Կատեգորիա:Ռումինացի լրագրողներ
Երկրորդ եռապետություն
Եռապետություն, Հին Հռոմում պետության բարձրագույն օրենսդիր մարմնի կողմից լիազորված երեք մագիստրոսներից բաղկացած կոլեգիա (լատ.՝ triumvirātus, որտեղ՝ trēs - երեք, vir - մարդ)։ Դասական Հանրապետության շրջանում սովորաբար եռապետներ էին նշանակվում Սենատի անդամները (Ծերակույտի անդամները), որոնք ուղարկվում էին նվաճված տարածքներ` հռոմեական գաղութներ հիմնելու։ Իսկ Հռոմեական հանրապետության ճգնաժամի ժամանակաշրջանում պետական իշխանությունը երկու անգամ անցել է Ծերակույտից և մագիստրոսներից մարդկանց եռյակին (երրորդ մասնակիցը ամեն անգամ ավելի թույլ էր, քան հիմնական երկու մրցակիցները), որոնց, համաձայն ուշ անտիկ ավանդույթի, նույնպես սկսեցին անվանել եռապետներ ։
Մ.թ.ա. 43 թ. հոկտեմբերին Օկտավիանոսը, Մարկոս Անտոնիոսը և Մարկոս Լեպիդոսը միավորվեցին ընդդեմ Հուլիոս Կեսարին սպանած Մարկոս Յունիոս Բրուտոսի և Գայոս Կասսիոս Լոնգիոսի։ Զորքերի ուղեկցությամբ նրանք հանդիպեցին Հյուսիսային Իտալիայում Ռենո գետի մոտ և համաձայնություն կնքեցին, որը հայտնի է երկրորդ եռապետություն անունով։
Այդ դաշինքը գոյատևեց մ.թ.ա. 43-36 թթ. (ձևականորեն մինչև մ.թ.ա. 31 թվականը)։ Այն, ի տարբերություն առաջին եռապետության, հաստատվեց կոմիցիաների կողմից և եռապետները ստացան արտակարգ լիազորություններ՝ «պետական գործերի կազմակերպման համար»։ Այսպիսով, երկրորդ եռապետությունը պարզապես մասնավոր անձանց համաձայնություն չէր, ինչպես առաջինը, այլ պաշտոնական բնույթ ունեցող հասարակական-իրավական մարմին։ Եռապետները իրենց իշխանությունը օգտագործում էին պրովինցիաները իրար միջև բաշխելու և քաղաքական հակառակորդների դեմ պայքարելու համար։ Մ.թ.ա. 42 թ. պրովինցիաների բաժանման ժամանակ Լեպիդոսը ստացավ միայն Աֆրիկան, իսկ մ.թ.ա. 36 թ., երբ նա փորձել էր իր կողմը գրավել Օկտավիանոսի լեգեոնները, Օկտավիանոսը նրան զրկեց եռապետի լիազորություններից։
Միությունը կազմալուծվեց եռապետների՝ հիմնականում Օկտավիանոսի և Մարկոս Անտոնիոսի միջև ծագած հակասությունների հետևանքով, ինչն էլ մ.թ.ա. 31 թ. հանգեցրեց նոր արյունահեղ քաղաքացիական պատերազմի։ Մ.թ.ա. 31 թվականի սեպտեմբերի 2-ին Ակտիումի հրվանդանի մոտ Օկտավիանոսի զորավար Ագրիպպան ջախջախիչ պարտության մատնեց Անտոնիոսին։ Մ.թ.ա. 30 թվականի Անտոնիոսի և նրա կնոջ՝ եգիպտական թագուհի Կլեոպատրա VII-ի ինքնասպանությունից հետո Օկտավիանոսը մնաց Հռոմեական կայսրության միանձնյա տիրակալը ։
Ծանոթագրություններ
Կատեգորիա:Հին Հռոմ Կատեգորիա:Պետություններ Կատեգորիա:Բնօրինակում անաղբյուր հոդվածներ
Ֆրեդ Վանվլիտ
Ֆրեդերիկ Էդմոնդ «Ֆրեդ» Վանվլիտ (Fredderick Edmond "Fred" VanVleet, ), ամերիկացի պրոֆեսինալ բասկետբոլիստ, որը հանդես է գալիս Բասկետբոլի ազգային ասոցիացիայի «Տորոնտո Ռեպտորս» ակումբի կազմում։ Ուսանող տարիքում պաշտպանել է «Ուիչիտա Սթեյթ Շոկերս» ակումբի գույները։ Խաղում է խաղարկողի դիրքում ։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Տորոնտո Ռեպտորսի բասկետբոլիստներ
Ազդրոսկր
Ազդրոսկր (femur, os femoris), մարդու մարմնի խողովակաձև ամենամեծ ոսկրը։ Մարմինն ունի գլանաձև տեսք և առջևում ինչ-որ չափով ուռուցիկ է, նրա հետևի մակերեսի երկայնքով ձգվում է անհարթ գիծ (linea aspera), որը ծառայում է մկանների կպման համար։ Մարմինը ներքևի մասում լայնանում է։
Մոտակա ծայրի վրա գտնվում է ազդրոսկրի գլուխը (caput femoris), որն ունի հոդային մակերևույթ, որը ծառայում է կոնքոսկրի հետ հոդավորվելու համար։ Գլխի մակերևույթի մեջտեղում կա փոսիկ։ Գլուխը ոսկրի մարմնին միացված է լավ արտահայտված վզիկով (collum femoris), որը ազդրոսկրի մարմնի երկայնական առանցքի հետ առաջացնում է մոտավորապես 130 ° անկյուն։ Վզիկի և մարմնի սահմանում կան երկու` վերին և ստորին ոսկրային հզոր թմբեր, որոնք կոչվում են տամբիոններ։ Մեծ տամբիոնը (trochanter major) տեղակայված է կողմնայնորեն` մարմնի վերին ծայրում, նրա` դեպի վզիկը դարձած միջային երեսին տամբիոնային փոսն է (fossa trochanterica): Երկու տամբիոնները միմյանց են միանում դիմացից միջտամբիոնային գծով (linea intertrochanterica), իսկ հետևից լավ արտահայտված միջտամբիոնային կատարով (crista intertrochanterica): Այս փոսն ու կատարը ծառայում են մկանների կպման համար։ Ազդրոսկրի մարմինը (corpus femoris) ծռված է դեպի առաջ, նրա առաջային մակերեսը հարթ է, իսկ հետին մակերեսի երկայնքով անցնում է անհարթ գիծը (linea aspera), որը բաժանվում է միջային ու կողմնային շուրթերի։ Մարմնի մեջտեղում շուրթերը սերտ հարում են միմյանց, իսկ դեպի վեր ու վար նրանք հեռանում են իրարից։ Դեպի վեր կողմնային շուրթը հաստանում է, գոյացնում է հետույքային թմբկությունը (tuberositas glutea), որը երբեմն նաև անվանում են երրորդ տամբիոն (trochanter tertius)։ Միջային շուրթը, շարունակվելով վեր, դառնում է կտինային գիծ (linea pectinea)։ Դեպի ներքև շրթերն աստիճանաբար հեռանում են միմյանցից` սահմանափակելով եռանկյունաձև ծնկափոսային մակերեսը (հարթակը) (facies poplitea)։
Ազդրոսկրի մարմնի հեռակա ծայրը լայնանալով գոյացնում է երկու խոշոր կոճեր՝ միջային և կողմնային (condylus medialis et lateralis), որոնց միջև հետևի կողմից գտնվում է միջկոճային փոսն է (fossa intercondylaris)։ Կոճերն ունեն հոդային մակերևույթներ, որոնք նախատեսված են ոլոքին ու ծնկոսկրին միանալու համար։ Յուրաքանչյուր կոճի կողմերում` հոդամակերեսւց վեր, տեղակայված է համապատասխան վերկոճը (epicondylus medialis et epicondylus lateralis)։
Մկաններ
Ազդրոսկրին միանում են հետևյալ մկանները
Գրականություն
Կատեգորիա:Ոսկրային համակարգ Կատեգորիա:Ստորին վերջույթների անատոմիա
Մինուարցիա կոշտածաղիկ
Մինուարցիա կոշտածաղիկ, մեխակազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
3-7 սմ բարձրությամբ միամյա բույս է։ Ծաղկակիցների և բաժակաթերթերի ջղերը ծածկված են բյուրեղային վահանակներով։ Ծաղկակիցները կարթանման ներս թեքված են և ունեն ծաղկաբույլի փնջերին հավասար կամ մի փոքր ավելի մեծ երկարություն։ Բաժակը հիմքում ունի հատված կամ սապատ։ Պսակաթերթերը չկան կամ ռեդուկցված են։ Տուփիկը բաղկացած է 2-3 սերմերից ։
Տարածվածություն
Հայաստանում հանդիպում է Երևանի (Գոռավան, Երասխ) և Մեղրու (Կարճևան, Նյուվադի) ֆլորիստիկական շրջաններում։ Աճում է նաև Արևելյան Անդրկովկասում, Թալիշում, Անատոլիայում, Իրաքում և Իրանում ։
Էկոլոգիա
Աճում է ստորին լեռնային գոտում՝ ծովի մակարդակից 550-900 մ բարձրությունների վրա, ավազների վրա, չոր լանջերին, անապատում, կիսաանապատում, ֆրիգանանման բուսականության մեջ։ Ծաղկում է ապրիլ-մայիս ամիսներին, պտղաբերում՝ մայիս-հունիսին ։
Պահպանություն
Վտանգված տեսակ է։ Հայտնի են երկու պոպուլյացիաներ։ Տարածման շրջանի մակերեսը 5000 կմ²-ից պակաս է, իսկ բնակության շրջանի մակերեսը՝ 500 կմ²-ից պակաս։ Աճում է յուրացվող տարածքներում։ Կարմիր գրքի առաջին հրատարակությամ մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում ։
Պոպուլյացիայի մի մասը պահպանվում է «Խոսրովի անտառ» պետական արգելոցի տարածքում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Մեխակազգիներ Կատեգորիա:Միամյա բույսեր Կատեգորիա:ՀՀ Կարմիր գրքում գրանցված բույսեր
Հաճախորդների փորձառություն
Հաճախորդների փորձառությունը (Customer Experience), հապավումը՝ CX, կազմակերպության և հաճախորդի միջև կապի ողջ ընթացքում նրանց փոխգործակցության արդյունքն է ։